BEC วอลุ่มแน่น-บวกแรง 5% โบรกฯเล็งผลงานปีนี้ Turnaround แนะซื้ออัพเป้าสูง 19 บ.
BEC วอลุ่มแน่น-บวกแรง 5% โบรกฯเล็งผลงานปีนี้ Turnaround แนะซื้ออัพเป้าสูง 19 บ.
20 พ.ค. 2564

ผู้สื่อข่าวรายงานว่า  ราคาหุ้นบริษัท บีอีซี เวิลด์ จำกัด (มหาชน) หรือ BEC ณ เวลา 10.35 น. อยู่ที่ระดับ 10.60 บาท บวก 0.50 บาท หรือ 4.96% ด้วยมูลค่าซื้อขาย 448.08 ล้านบาท

บล.เคทีบีเอสที ระบุในบทวิเคราะห์วันนี้(20พ.ค.2564) ว่า แนะ”ซื้อ”หุ้น BEC ปรับราคาเป้าหมายขึ้นเป็น 19.00 บาท สะท้อนการปรับกำไรปี 64 ขึ้น 57% โดยมีมุมมองเป็นบวกมากขึ้น จากประเด็นสำคัญ ดังนี้ ผู้บริหารยังคงเป้ารายได้รวมปี 64 ขยายตัว +20% เทียบช่วงเดียวกันของปีก่อน, SG&amp;A expenses จะลดลงอย่างมีนัยสำคัญ จากการปรับโครงสร้างองค์กร และการขายเงินลงทุนใน Tero (บริษัทที่มีผลการดำเนินงานขาดทุน),
ส่วนรายได้ไตรมาส 1/64 จะเป็นจุดต่ำสุดของปี เนื่องจาก low season และไตรมาส 2/64 เป็นต้นไปจะมีรายได้จาก simulcast และครอบครัวข่าว 3 ที่เพิ่มขึ้น และ Global Content Licensing ปัจจุบัน secured รายได้ 60% ของเป้าหมายปี 2564 (500 ล้านบาท) แล้วซึ่งรายได้นี้ส่วนใหญ่ลง bottom line โดยมองว่ามีโอกาสสูงที่กำไรในไตรมาส 2/64 จะทำสถิติสูงสุดใหม่ในรอบ 19 ไตรมาส
นอกจากนี้ ปี 65 กำไรยังเติบโตต่อเนื่อง +29% เทียบช่วงเดียวกันของปีก่อน อีกทั้งยังมี upside จากการกลับมาทำข่าวของนายสรยุทธ ทัศนะจินดา ที่เคยได้รับเรทติ้งสูงมากในอดีต
พร้อมปรับประมาณการกำไรสุทธิปี 64-65 ขึ้น 57% และ 54% ตามลำดับ จากการปรับ SG&amp;A expenses ลงเพื่อสะท้อนค่าใช้จ่ายที่ลดลงจากการปรับโครงสร้างองค์กรและการขายเงินลงทุนใน Tero  โดยประเมินกำไรสุทธิปี 64 ที่ 865 ล้านบาท ผลประกอบการ turnaround ครั้งแรกในรอบ 3 ปี และกำไรสูงสุดในรอบ 5 ปี ทั้งนี้ มองว่าตลาดมีโอกาสปรับประมาณการขึ้น จาก SG&amp;A expenses ที่ต่ำกว่าคาดมาก
ขณะที่ราคาหุ้น outperform SET +5%/+8% ใน 1 และ 3 เดือน จากผลดำเนินงานที่ฟื้นตัว ปัจจุบัน BEC เทรดอยู่ที่ PER ที่ 23.4x ต่ำกว่า peer จึงยังเลือก BEC เป็น top pick กลุ่มมีเดีย